Una dintre cele mai prospere insule din lume a devenit un adevărat peisaj de groază. Cândva populată cu mii de locuitori, acum, insula este abandonată, iar de vremurile de odinioară mai amintesc numai ruinele.
Numele uneia dintre cele mai mari companii din lume este legat de povestea tristă a unei insule din Japonia. Paradisul de pe apă s-a transformat într-o adevărată locație pustie, plină de ruinele care amintesc de civilizația de altă dată.
În 1887, Mitsubishi a avut un plan uimitor și îndrăzneț, în același timp. Compania a vrut să creeze un oraș de la zero pe care l-a amplasat în zona golfului Nagasaki. Populația de aici nu era una aleasă întâmplare, ci era formată din toți muncitorii care urmau să extragă cărbunele subacvatic.
Din dorința de a industria Japonia, insula s-a transformat într-un adevărat coșmar pentru locuitorii ei. Cu toții erau izolați de restul lumii, iar toate activitățile se desfășurau doar pe insula Hashima.
Locuitorilor le-au fost create toate condițiile, inclusiv școli pentru cei mici și diverse locații unde adulții puteau să își petreacă timpul liber. Deși totul părea ideal la început, lucrurile au început să se schimbe pe parcurs.
La un moment dat, pe insulă au fost aduși sclavi coreeni și chinezi, forțati să facă cele mai grele munci. Pentru ei, Hashima a fost un iad, însă totul s-a sfârșit în 1945, atunci când cel de-Al Doilea Război Mondial a pus punct sclavagismului.
Rămași fără sclavi pe insulă, locuitorii din Hashima au continuat să extragă cărbunele subacvatic până în 1974. Atunci, resursele au fost epuizate, ceea ce i-a făcut pe toți să plece de insulă în căutarea locurilor de muncă.
Din acel moment și până în prezent, Hashima s-a degradat treptat, iar acum este un oraș ruină. Până de curând, nimeni nu avea voie să pună piciorul aici. Între timp, lucrurile s-au schimbat. Din 2009, Hashima a devenit obiectiv turistic.
Nu multă lume are curajul să se aventureze aici. Locurile abandonate dau fiori multor persoane, iar peisajul trist pare desprins din filmele apocaliptice. Doar cei pasionați de astfel de locuri îndrăznesc să pună piciorul pe insula Hashima.
În ciuda faptului că are zeci de ani de când a fost părăsită, fiecare colțișor din Hashima amintește de vremurile de altădată. Tristețea locurilor abandonate vorbește și ea despre viața pe care au dus-o atât locuitorii, cât și slavii de pe această insulă.